Nettat n taddart-inna n Tegnit, tezweǧ-d γer dagi, γur At Sliman. Segmi i tezga trezzef γur lehl-is γer Tegnit, yerna tessen akken d-tleqqeḍ timucuha, d nettat i d-yettawin akk lexbarat n wayen iḍerrun yakk di tmurt. Ula d nettat, tḥemmel ad tessew lqahwa, lakin, segmi, ɛni ur tt-tettaf ara i lbiɛ « marci-nwa », tettas-d γer Dehbiya At Qasi i wuγur ttid-tettaf dima tewǧed ; lakin ; ula d Dehbiya-nni tettaf-itt mi ara tt-tiḥwiǧ : tettceggiɛ-itt akka d wakka ; yerna waqila ula d lexḍubegga, d Ɣnima i asent-d-ixeṭṭben i kra n tind ara yebγun ad zewǧent i warraw-nsent… »sb. 273-274